Kaikki toimittamamme peruukit ovat kotihoitoisia, eli sinun ei tarvitse tuoda peruukkiasi huoltoon. Peruukeille on aina omat hoitotuotteensa, tavalliset kasvavalle hiukselle tarkoitetut shampoot ja hoitoaineet eivät sovellu peruukin hoitoon. Peruukit pestään ja hoitoaine käsitellään aina tarpeen mukaan n. kerran viikossa mutta tarpeen vaatiessa useammin. Kuituhiusperuukit: Kuituhiuksen hoitotuotteet poistavat likaa ilman mekaanista hankausta ja vähentävät sähköisyyttä. Erityisesti kuituperuukin käytön yhteydessä on otettava huomioon seuraavat seikat: Älä koskaan kampaa tai harjaa märkää hiuslisäkettä tai peruukkia. Älä koskaan käytä pesussa kuumaa vettä. Kuituhius ei kestä korkeita lämpötiloja, joita saattaa tulla vastaan arkipäivän tilanteissakin. Ole varovainen esim. grillin, uunin tai takan läheisyydessä. Myös erilainen hankaus kuluttaa erittäin nopeasti kuituhiusta mm. suojakypärä, tiukat päähineet, korkeat kaulukset jne. Lisäksi erittäin voimakas harjaus venyttää ja irrottaa kuituhiusta. Aitohiusperuukit: Aitohiusperuukkien hoitotuotteet ovat erityisen kosteuttavia ja hoitavia, ne eivät sisällä mitään hiuksia vahingoittavia ainesosia. Vaikka peruukkisi/lisäkkeesi on aitoa hiusta, se ei ole kasvavaa hiusta, vaan saa kaiken tarvitsemansa kosteuttavan ravinteen hoitoaineesta. Pesu tapahtuu aina omassa päässä tai hoitopäähän tiukasti neuloilla kiinnitettynä, näin varmistat että peruukki säilyttää muotonsa ja hiussolmut pysyvät tiukasti kiinni. HUOM: Aitohiusperuukin ja -lisäkkeen hoitotuotteet eivät saa olla rakennepaikkaavia tai muuten hiuksen rakenteeseen tunkeutuvia. Nämä ovat mm. jotkut aminohapot eli proteiinit, tehohoidot, seerumit, entsyymihoidot, silkkitipat sekä suurin osa kasvavalle hiukselle tarkoitetut shampoot ja hoitoaineet. Kaikkien peruukkien mukana annamme aina hoito-ohjeet